Nei til EU går til ACER-søksmål mot Erna Solberg

Nei til EU går til sak mot staten ved statsminister Erna Solberg fordi organisasjonen mener Norges tilslutning til EUs energibyrå ACER er grunnlovsstridig.

SAKSØKER: Leder i Nei til EU, Kathrine Kleveland, mener det er grunnlovsstridig når Norge knyttes til EUs energibyrå ACER. Foto: Vis mer byoutline Foto: Håkon Mosvold Larsen NTB scanpix

Publisert: Publisert: 8. november 2018 12:08

– Avståelsen av suverenitet til EU i sak etter sak, nå sist til EUs energibyrå ACER, er grunnlovsstridig. Kampen for suverenitet er ikke lover. Nei til EU vil nå fremme søksmål mot staten, representert ved statsminister Erna Solberg, sier leder i Nei til EU, Kathrine Kleveland.

Organisasjonen har samlet inn en million kroner til søksmålet.

Stortinget vedtok i mars å knytte Norge til EUs energibyrå Acer.

Bakgrunn: Full rødgrønn splid om EUs energipakke

Saksøkerne har rettet søksmålet mot Erna Solberg ettersom Statsministerens kontor er den øverste ansvarlige for iverksettelse av politiske vedtak og lovvedtak.

Et prosessvarsel ble sendt fra advokatfirmaet Endresen Brygfjell Torall til Statsministerens kontor i slutten av oktober.

Søksmålet blir tema på Nei til EUs landsmøte kommende helg.

Her kan du lese mer om EU